KCCA FC 2;1 Rivers United
KCCA FC eyongedde okulaga abawagizi n’eggwanga lyonna nti erinnyisizza omutindo bw’ekubidde Rivers United e Lugogo ggoolo 2-1 mu luzannya lwabwe olw’ekibinja mu mpaka za CAF Champions League mu nsitaano ebadde mu kisaawe kya Phillip Omondi Stadium.
Derrick Nsibambi naye ayongedde okulaga eggwanga nti alina ekitone ky'okuteeba nga y’ateebedde KCCA ggoolo zombi mu kitundu ebisooka n’ekyokubiri wabula nga ku luno tebadde ya mutwe nga bw’atera okuteeba.
Kati Nsibambi alina ggoolo 4 mu mpaka zino KCCA ze yeetabyemu omulundi ogusooka era nga buno buwanguzi bwayo obwokubiri mu mupiira esatu.
Bolaji Sakin ye yateebedde Rivers United ey’ekyenkanyi nga gwakakyuka.
KCCA FC yasoose kuwangula Club Africaine eya Tunisia era ku ggoolo 2-1 wabula nga aba FAS Rabbat eya Morocco baagikubirwa ewaabwe ggoolo 3-1.
KCCA edding’ana ne Rivers United nga June 20 mu Nigeria.
hau_Latn lug_Latn lug_Latn lug_Latn lug_Latn lug_Latn bem_Latn